open-index/open-wikipedia-markdown huggingface dataset:
Pambantaian Tuzla

**Pambantaian Tuzla** adolah kajadian pado tanggal 25 Mai 1995, di mano Angkatan  Darek Republik Srpska (VRS) malakuan sarangan artileri taradol kota Tuzla di Bosnia timua, nan manyabaukan 71 urang tewas jo 240 urang lainnyo luko-luko.

Antaro tanggal 25 inggo 28 Mai 1995, babarapo proyektil artileri alah ditembakan ka Tuzla dari posisi Angkatan  Darek Republik Srpska (VRS) dakek kampuang Panjik di Gunuang Ozren, sakita 25&nbsp;km barik Tuzla. Pado tanggal 25 Mai 1995 (ulang taun Marsekal Tito jo Estafet Pamudo di bakeh Yugoslavia) pado jam 20.55, ciek paluru fragmentasi badaya ledak tinggi badantuang dari mariam artileri tarik bakaliber 130mm, kanai bagian kota nan banamo Kapija. Akibaiknyo 71 urang tewas jo 240 lainnyo luko-luko. Sadonyo nan tewas adolah masarakaik sipil jo sabagian gadang baumua antaro 18-25 taun. Walikota Tuzla Selim Bešlagić mambuek ciek panyatoan kapado Dewan Kaamanan Paserikatan Banso-Bangso pado ari tu juo, jo manyabuik baso VRS "fasis" sarato mandasak "Demi Tuhan jo umaik manusia gunokanlah kakuatan pado akianyo." Pado tanggal 25 jo 26 Mai, NATO malakuan sarangan udara taradok gudang amunisi VRS di Pale satalah tajadi palanggaran Zona Eksklusif jo panembakan di Wilayah Aman PBB.

Novak Đukić, bakeh perwira VRS ditangkok di Banja Luka pado tanggal 7 November 2007. Pado saaik tajadi sarangan, Đukić adolah komandan dari Grup Taktis Ozren. Pasidangannyo dimulai pado 11 Maret 2008. Pado tanggal 12 Juni 2009, Đukić dinyatoan basalah dan dijatuahi ukuman 25 taun pinjaro. Pado tanggal 10 September 2010, Panel Naiak Bandiang manolak pamuhunan bandiang Đukic sabagai indak badasa, jo manguekkan putusan patamo pado 12 Juni 2009 sacaro kasaluruahannyo.

Pado taun 2009, Pardano Mantari Republik Srpska Milorad Dodik manyatoan baso sarangan tasabuik adolah rekayasa, jo mampatanyoan pambantaian Markale di Sarajevo. Kota Tuzla mangajuan tuntutan taradok Dodik ateh panyatoan-panyatoannyo itu. Kota Sarajevo mangajuan tuntutan pidana taradok Dodik ateh panyalahgunoan kakuasaan, jo manghasuik kabancian etnis, ras jo agamo. Kantua Pawakilan Tinggi mangatoan baso Dodik mambantah kajahatan parang alah dilakuan, jo manyatoan baso "Katiko fakta miriang samacam tu datang dari surang pajabaik nan barado dalam posisi batangguang-jawaik panuah, surang pajabaik nan bakawajiban untuak managakan Pajanjian Padamaian Dayton jo bakarajo-samo jo Pangadilan Den Haag, mako mareka sangaik indak batangguang-jawaik sarato malamahkan, indak anyo kapado institusi nan batangguang-jawaik untuak managakan supremasi ukum, tapi juo kapado kredibilitas individu tu surang".

## Caliak pulo

* Daftar pambantaian di Bosnia jo Herzegovina
* Insiden barisan Tantaro Rakyaik Yugoslavia di Tuzla 1992

## Rujuakan

## Pautan lua

* *[http://bhstring.net/tuzlauslikama/tuzlarije/forum/viewtopic.php?TopicID=3140&page=0 Kapija 25.05.1995.godine]*
* 
*
Soekiman Wirjosandjojo

**Soekiman Wirjosandjojo** (ejaan baru: **Sukiman Wiryosanjoyo**; ) adolah saurang politisi Indonesia. Inyo manjabaik sabagai Pardano Mantari Indonesia ke-6 antaro 27 April 1951 hingga 3 April 1952 di bawah Kabinet Sukiman-Suwirjo. Inyo juo marupoan salah saurang pandiri jo katua umum patamo Partai Masyumi.

Lahir dalam keluarga pedagang di Surakarta, Soekiman menjalani pendidikan sebagai dokter di sekolah medis STOVIA di Batavia sebelum melanjutkan studinya ke Universitas Amsterdam di Belanda. Setelah sempat menjabat sebagai ketua Perhimpunan Indonesia, Soekiman pulang ke Indonesia dan berpraktik sebagai dokter. Di luar karier medisnya, Soekiman aktif dalam organisasi-organisasi Islam seperti Sarekat Islam (SI) dan Majelis Islam A'la Indonesia. Sebelum masuknya Jepang ke Indonesia, Soekiman sempat terlibat dalam perselisihan dengan tokoh-tokoh SI lainnya seperti H.O.S. Tjokroaminoto dan Agus Salim, sehingga ia meninggalkan SI dan membentuk partainya sendiri, Partai Islam Indonesia. Selama pendudukan Jepang, Soekiman aktif dalam organisasi Pusat Tenaga Rakyat dan belakangan ditunjuk menjadi anggota Badan Penyelidik Usaha-Usaha Persiapan Kemerdekaan.

Meskipun ia sempat menentang keputusan pemerintah untuk membentuk partai-partai politik, Soekiman menjadi ketua umum pertama Partai Masyumi setelah kongres perdana partai tersebut pada bulan November 1945. Selama masa Revolusi Nasional Indonesia, ia menjadi oposisi dari kabinet-kabinet Sutan Sjahrir dan Amir Sjarifuddin. Meskipun begitu, Soekiman mulai berkompromi setelah Agresi Militer I. Belakangan, ia ditunjuk menjadi Menteri Dalam Negeri dalam kabinet Mohammad Hatta dan turut serta dalam Konferensi Meja Bundar. Setelah pengakuan kedaulatan, Soekiman digantikan oleh Mohammad Natsir sebagai pemimpin partai, dan Soekiman sendiri menjabat perdana menteri menggantikan Natsir setelah membentuk koalisi dengan Partai Nasional Indonesia.

Kebijakan dalam negeri Soekiman sebagai perdana menteri mencakup nasionalisasi Bank Indonesia dan mulainya sistem tunjangan hari raya untuk pegawai pemerintah. Ia juga memerintahkan penangkapan belasan ribu orang yang diduga terlibat rencana kudeta, terutama anggota-anggota Partai Komunis Indonesia. Dalam hal hubungan luar negeri, Soekiman mencoba untuk meningkatkan hubungan dengan Blok Barat, khususnya Amerika Serikat. Kubu Natsir dan Soekiman dalam Masyumi bertentangan secara politik, dan perselisihan ini menyebabkan jatuhnya kabinet Soekiman setelah skandal perundingan antara Menteri Luar Negeri Achmad Soebardjo dengan Duta Besar AS Merle Cochran. Soekiman tetap aktif di dalam Masyumi, sampai ia pensiun dari politik setelah pecahnya pemberontakan Pemerintah Revolusioner Republik Indonesia dan mulainya era Demokrasi Terpimpin. 

## Maningga
Soekiman meninggal di rumahnya di Yogyakarta pada tanggal 23 Juli 1974, pada sekitar pukul 11:30 waktu setempat. Ia dimakamkan keesokan harinya di Makam Taman Siswa di Yogyakarta, sesuai permintaannya agar dikuburkan berdekatan dengan Ki Hajar Dewantara.

## Daftar pustaka

* 
* 
* 
* 
* 
* 
* 
* 
* 
* 
*
Salafi

**Gerakan Salafi** atau **Salafiyah** adolah gerakan pambaharu  nan dianggap ultra konservatif dalam Islam Sunni nan mulai bakambang di Jazirah Arab pado paruah partamo abaik ka 18. Gerakan iko mamakai metode pangajaran syarak Islam manuruik generasi para salaf, iyolah tigo generasi partamo sasudah Nabi Muhammad. Generasi nan dimukasuikan adolah generasi para sahabaik, sasudahnyo (murid para sahabaik), jo sasudahnyo (murid dari murid para sahabaik).

Ajaran Salafi bapusaik pado konsep dimano manjalankan kahidupan dunia kiniko sasuai jo nan diajaan pado maso nan lalu, utamonyo dalam hal baragamo. Salafi manolak hal-hal baru dalam baragamo atau bid'ah, jo mandukuang implementasi hukum syarak Islam. Gerakan ikuik acok dibagi manjadi tigo kategori dek para pangamaik, manuruik katalibatannyo dalam papolitikan: kalompok paliang gadang iyolah kalompok puritan, nan manjauhi urusan politik; kaduo iyolah kalompok Salafi Haraki (Salafi pergerakan atau aktivis), nan talibaik dalam urusan politik; katigo kalompok nan paliang ketek iyolah Salafi Jihadi. Dalam urusan hukum fiqih, Salafi tabagi di antaro kalompok nan bahukum pado putusan/pandapaik hukum independen (*[[ijtihad]]*), manulak kapatuhan ketat (*[[taqlid]]*) kapado ciek dari ampek *[[mazhab]]* fiqih Islam Sunni, jo kalompok lainnyo nan tatok taguah pado hal iko.

Mayoritas Salafi di Jazirah Arab tingga di Qatar, Uni Emirat Arab, jo Arab Saudi. 46.87% panduduak Qatar jo 44.8% of panduduak Uni Emirat Arab adolah Salafi. 5.7% panduduak Bahrain adolah Salafi sarato 2.17% panduduak Kuwait adolah Salafi. Salafi adolah minoritas paliang dominan di Arab Saudi. Ado 4 juta panduduak nan salafi di Arab Saudi sajak 22.9% Saudis adolah Salafi (tapusaik di Nejed).  Salafi kini lah muloi ditarimo di Turki.

Salafi acok digambarkan sinonim jo Wahabi, tapi bagi urang salafi istilah *Wahabi* dianggap mahino. Di lain hal, ado nan maangap Salafi ko adolah hibrida Wahabi jo gerakan lain nan sasudah 1960-an. Salafi alah dikaitkan jo pahamanan nan tekstual, ketat, jo puritan (pamurnian) tahadok Islam - jo, khususnyo dek urang di Barat, iyolah pado Salafi Jihadis nan mandukuang jihad malawan musuah Islam sabagai gambaran asali tantang Islam.

Para akademisi jo sijarawan mamakai istilah "Salafi" untuak manunjuakan "aliran pamikiran nan muncua pado paruah kaduo abaik ka 19 sabagai reaksi tahadok panyebaran pamikiran Eropa" dan "barusaho untuk manggali akar modernitas pado paradaban Islam."
Namun Salafi kini labiah mangikuti pamahaman Ibnu Taimiyah jo muridnyo Ibnu Katsir daripado figur abaik 19 sarupo Muhammad Abduh, Jamaluddin al-Afghani, jo Rashid Rida.

## Rujuakan
Bangladesh

**Republik Rakyat Bangladesh** (bahaso Bengali: , **) adolah sabuah nagara di Asia Selatan nan babatehan jo India di barat, utara, jo timur, Myanmar di tenggara, sarato Taluak Benggala di selatan. Bangladesh, basamo jo Benggala Barat di India, mambantuak kawasan etno-linguistik Benggala. *Bangladesh* (বাংলাদেশ) sacaro harafiah bamakna "Nagara Bangla". Ibu kota jo kota paliang gadang di Bangladesh iolah Dhaka.

Bateh wilayah Bangladesh ditetapkan malalui pamisahan India pado taun 1947. Nagara ko marupokan sayok timur Pakistan (Pakistan Timur) nan tapisah dari sayok barat sajauah 1.600 kilometer. Pabedaan politik, bahaso, jo ekonomi mambuek pacah di antaro kaduo sayok, nan baujuang pado malatuihnyo parang kamardekaan taun 1971 jo pandirian nagara Bangladesh. Tahun-tahun salapeh kamardekaan ditandoi jo kalaparan, bancano alam, kamiskinan, huru-hara politik, korupsi, jo kudeta militer.

Bangladesh mamiliki jumlah panduduak tagadang kasalapan di dunia dan marupokan salah satu nagara tapadek di dunia jo tingkek kamiskinan nan tinggi, namun pandapatan per kapita Bangladesh alah maningkek duo kali lipek sajak taun 1975 jo tingkek kamiskinan turun 20% sajak mulo taun 1990-an. Nagara ko dimasuakan sabagai salah satu bagian dari "*[[Next Eleven]]*". Ibu kota Dhaka jo wilayah urban lainnyo manjadi panggarak utamo di baliak patumbuahannyo.

Sacaro geografis, nagara ko ado di Delta Gangga-Brahmaputra nan subur. Bangladesh mangalami banjir muson jo siklon tahunan.

## Rujuakan

## Pautan lua

*  Portal pemerintahan resmi Pemerintah Bangladesh
*  Parlemen Bangladesh 
*  
*  Bangladesh  pado *UCB Libraries GovPubs*.
*  
*  Banglapedia, Ensiklopedia Nasional Bangladesh
*  Profil Negara FAO: Bangladesh 
*  Kantor Berita Nasional Bangladesh
Bhutan

**Bhutan** adolah sabuah nagara ketek di Asia Selatan nan babantuak Karajaan dan dikenal sabagai Nagari Nago Patuih. Wilayahnyo taimpik antaro India jo Republik Rakyaik Cino. Namo lokal nagara ko adolah **Druk Yul**, aratinyo "Nagara Nago". Gamba nago pun nampak di benderanyo jo lambang nagaranyo.

Pamarintahan nan dijalankan jo kakuasoan monarki absolut barakhia katiko konstitusi baru jo pamiliahan pardano mantari dilaksanokan.
Rajo Jigme Singye Wangchuck nan mamimpin sajak taun 1972 mangumumkan ka maadoan pemilu taun 2008, sakaligus turun tahta. Pangumuman disampaikan di hadapan 8.000 panggembala hewan yak, biksu, patani, jo siswa padesaan pado 18 Desember 2005. Pangumuman disebarkan malalui harian Kuensel. Sabalunnyo, rajo mangenalkan rancangan konstitusi jo manyatokan pensiun pado usia 65 tahun. Dek ide ko, sabagian rakyaik indak sapandapek karano khawatir tajadinyo praktik korupsi, kolusi, jo nepotisme (KKN), namun pado taun 2006 sang rajo mangundurkan diri sarato digantikan dek puteranya.

= Rujuakan =

= Pautan lua =

* Bhutan.gov.bt  – Official Government Web Portal of Bhutan
* 
* Bhutan Links  at the National Library of Bhutan.
* Bhutan profile, BBC News.
* Bhutan from *UCB Libraries GovPubs*.
* Bhutan, *Encyclopædia Britannica* entry.
* 
* 
* Tourism Council of Bhutan 
* Key Development Forecasts for Bhutan from International Futures.
Paraguay

**Republik Paraguay** (Bahaso Spanyol: *República del Paraguay, *Guarani: *Tetã Paraguái*) adolah sabuah nagara di Amerika Selatan nan takuruang di darek dan talatak di duo sisi Sungai Paraguay. Paraguay babatehan jo Argentina di sabalah selatan jo barat dayo, Brasil di timur lauik jo timur sarato Bolivia di barat dayo.
Nagara ko kadang disabuik sabagai *Corazón de América* atau Jantuang Amerika. Di nagara ko talataknyo Sungai Paraguay.

Suku asali Guarani alah tingga di Paraguay kurang labiah 1000 taun sabalun Spanyol manaklukan kawasan ko pado abaik ka-16.

Paraguay baribukota di Asunción nan juo marupokan kota tagadang di Nagara tu. Mayoritas panduduaknyo baetnis Mestizo nan mancapai 95% dari total populasinyo sarato suku-suku lainnyo nan hanyo 5%. Bahaso rasminyo adolah bahaso Spanyol jo Bahaso Guarani nan marupokan bahaso asali panduduak satampek. Bahaso Spanyol manjadi salah satu bahaso rasmi dek Paraguay sabalunnyo dijajah Spanyol.

Pado taun 2009, jumlah panduduak Paraguay dipakirokan sabanyak 6,5 juta jiwa nan banyak takonsentrasi pado bagian tenggara nagara ko. Ibukota jo kota tagadang, Asunción, marupokan tampek tingga bagi hampia sapartigo panduduak Paraguay.

= Rujuakan =

= Pautan lua =

*  Situs Kepresidenan 
*  Situs Kementerian Pariwisata
Bahaso Ibrani

**Bahaso Ibrani** () ( **,  atau ) adolah sabuah bahaso Semitik dari cabang rumpun bahaso Afro-Asia nan marupokan bahaso rasmi Israel, dan ditutuakan sabagian urang Yahudi di saluruah dunia. Sacaro budayo, bahaso ko dianggap sabagai bahaso urang Yahudi, walaupun bahaso ko dipagunoan pulo dek kalompok-kalompok non-Yahudi, samisal urang Samaria. Bahaso Ibrani hampia punah sabagai bahaso nan ditutuakan pado Abaik Kuno, namun taruih digunokan sabagai bahaso liturgi Yudaisme jo bahaso sastra sarato hanyo dipakai untuak mampalajari Alkitab jo Mishnah sajo. Tapi pado akhia abaik ka-19 jo mulo abaik ka-20, bahaso ko lahia baliak manjadi sabuah bahaso sejati jo para panutuanyo. Bahaso ko lalu manggantian bahaso Arab, bahaso Ladino, bahaso Yiddish dan lain sabagainyo manjadi bahaso utamo kaum Yahudi sadunia jo di nagara Israel kudian hari.

Bahaso Ibrani marupokan salah satu dari duo bahaso rasmi Israel. Bahaso rasmi lainnyo adolah bahaso Arab. Dalam bahaso Ibrani surang, bahaso ko disabuik עִבְרִית , atau I'vrit (: [ivr\it] atau [ibr\it]).

Bahaso Ibrani sarupo sangaik jo bahaso Aram dan juo masih sarupo jo bahaso Arab. Bahkan kosakata Ibrani modern, banyak pulo nan maminjam dari bahaso Arab.

## Huruf Ibrani

Abjaik Ibrani tadiri dari 22 huruf.
Abjaik Ibrani pado bagan di ateh hanyo tadiri dari konsonan sajo (tamasuak pulo huruf alef jo ayin). Karano teks Ibrani saisuak hanyo ditulih dalam bantuak konsonan sajo (tanpa vokal), mako palafalannyo manuruik pado tradisi lisan nan turun-tamurun dari generasi ka generasi. Sistem panulisan vokal baru muncua sakitar taun 500 M sampai 1000 M. Sistem panulisan vokal ko diadoan jo tujuan untuak manjago tradisi lisan tasabuik. Teks Ibrani saisuak nan indak jo vokal tu disabuik 'teks tanpa titiak'. Guluangan-guluangan nan ado di sinagoge-sinagoge kini ditulih jo indak mambubuahan vokal bak cando kabanyakan buku-buku, majalah-majalah jo surek-kaba-surek kaba nan dicetak dalam huruf Ibrani modern. Panulisan nan dibubuahi vokal amaik gadang manfaaiknyo untuak pamulo-pamulo nan jolong baraja bahaso Ibrani.

= Rujuakan =


= Caliak pulo =

*  Kamuik Indonesia-Ibrani 
*  Informasi tantang bahaso Ibrani 
*  Sabuah makalah polemik tantang status bahaso Ibrani modern dek surang pakar bahaso Semitik; Prof. Dr. G. Zuckermann
*  Informasi tantang bahaso-bahaso Yahudi
*  [ Pelajaran dan latihan bahasa Ibrani nan ditulis dek salah surang Dosen [Sekolah Tinggi Theologia Abdiel] (Edisi Revisi 2006)
A. Rivai Yogi

**A. Rivai Yogi** adolah panyair angkatan Pujangga Baru. Inyo lahia di Lubuak Sikapiang, Bonjol, Sumatra Barat, pado tanggal 1 Juli 1896 dan maningga di Jakarta pado tanggal 4 April 1983. Inyo suko manulihan namonyo babeda-beda, misalnyo A. Rivai, Abdul Rivai, atau Yogi A. Rivai. Dalam tulisannyo nampak pangaruah ajaran J. Krisnamurti jo Rabindranath Tagore.

## Hasia karajo

* "Gubahan" menuruik *Balai Pustaka*, ditabikan dalam majalah Sri Pustaka 1930, nan nantinyo akan jadi sabuah buku;
* Puspa Aneka (1931, kumpuan sajak nan ditabikan surang di Solok);
* Puisi Baru (1946), bungo rampai susunan S. Takdir Alisjahbana, nan mambuek sajumlah sajaknyo (barasa dari dalam Pujangga Baru);
* "Sayembara Mengarang Puisi bagi Siswa SMP, SGB, SMA;
* Gema Udara, pidato radio Bagian Bahasa/Sastra Studio RRI Bukit Tinggi (1955);
* Kaedah Sastra Budaya (1956);
* Cerita Rancak Di Labuh, prosa liris, saduran dari sastra Minangkabau tulihan Arab, panabik NV Islamich (1956);
* Pujangga Baru, Prosa jo Puisi (bunga rampai, 1963) susunan H.B. Jassin; 
* Tonggak 1 (Bunga rampai, 1987) susunan Linus Suryadi AG. Parkembangan Puisi Indonesia  Taun 20-an Hinggo  Taun 40-an (1984) susunan J.S. Badudu dkk. Jakarta:  Pusek  Pambinaan dan  Pangambangan Bahaso.

## Rujuakan

## Pautan lua

* Yogi
Langkitang

**Langkitang** (bahaso latin: ***Melanoides tuberculata***) adolah sipuik aie tawa nan hiduik di danau, sungai, atau di muaro. Cangkangnyo bawarna hitam, bantuaknyo mamanjang sagadang jari kalingkiang. Binatang iko adolah sajinih moluska.

Langkitang iko dijadikan kuliner bagi urang Minang banamo langkitang cucuik. Biasonyo dapek ditamui di daerah Pantai Padang jo di daerah Danau Maninjau.

## Rujuakan
Langkitang cucuik

**Langkitang cucuik** atau gulai langkitang adolah salah satu makanan khas Minangkabau. Makanan iko tabuek dari langkitang atau sipuik aie tawa nan digulai samo santan nan pakek jo lado hijau sampai kuahnyo tingga saketek dek mangariang. Makanan iko dapek ditamui di sapanjang Pantai Padang dan disuko samo urang awak jo urang nan sadang bakunjuang ka Pantai Padang. Urang namanokannyo langkitang cucuik karano caro makan langkitang iko dicucuik. Dicucuik supayo dapek mengaluakan dagiang nan ado di dalam cangkangnyo.

## Caro mamasak
Patamo-tamo langkitang dicuci sampai barasiah. Sudah tu masuakan langkitang ka dalam kuah gulai nan sadang mandidiah. Kuah gulai iko adolah campuan dari santan nan pakek, lado, kunyik, langkueh, sipadeh, bawang sirah  jo bawang putiah nan alah dilumekan. Supayo indak baun anyia, ditambah daun limau jo asam kandih.

## Galeri

Langkitang cucuik (2).jpg|Langkitang cucuik di ateh piriang
Langkitang cucuik (3).jpg|Langkiang cucuik jikok dicaliak dari dakek


## Caliak pulo

* Pensi

## Rujuakan
Matryoshka

**Matryoshka** (), adolah boneka khas Rusia nan dapek diisi jo bantuak boneka-boneka nan labiah ketek. Namo "matryoshka" diambiak dari namo "Matryona", nan marupokan namo dari saurang padusi nan babadan gapuak.

Model-model boneka matryoshka dapek bavariasi sabagai contoh bantuak gadih patani babaju tradisional, karakter dongeng sampai para pamimpin Soviet.

## Sajarah
Pado akhia abaik 19 di Rusia, saurang palukih banamo Sergey Malyutin mambuek sabuah sketsa matryoshka dan maminta bantuan Vasiliy Zvyozdochkin, saurang parajin kayu untuak mambuek matryoshka. Malyutin kudian mancat boneka itu manjadi sosok gadih manih nan manggunokan pakaian tradisional Rusia langkok jo karuduangnyo jo pernak pernik khas lainnyo.

Matryoshka sabagai karajinan khas Rusia manjadi sangaik populer sasudah dipamerkan di Pameran Dunia di Paris pado taun 1900. Sajak saat itu matryoshka diproduksi gadang-gadangan di Sergiyev Posad, sabuah wilayah di tapi kota Moskwa. Hinggo kini daerah itu manjadi pusek karajinan matryoshka di Rusia.

## Pranala luar

* Detailed information about Matryoshka
* Matryoshka Shop 
* Kerajinan Tangan 
* Inilah-Rusia: Matryoshka
Kuba

**Kuba** sacaro rasmi disabuik **Republik Kuba** () adolah nagara badaulaik nan tadiri dari pulau Kuba, jo Isla de la Juventud sarato babarapo kapulauan ketek. Kuba talatak di Karibia utara pado patamuan Lauik Karibia, Taluak Meksiko, jo Samudra Atlantik. Kuba talatak di selatan dari Florida jo Bahama, barat dari Haiti jo timur Meksiko. Havana adolah kota tagadang jo modal; kota-kota gadang lainnyo tamasuak Santiago de Cuba jo Camagüey. Kuba adolah pulau tagadang di Karibia, dan kaduo-tapadek sasudah Hispaniola, jo labiah dari 11 juta panduduak.

Sabalun panjajahan Spanyol pado akhia abaik ka-15, Kuba dihuni dek suku-suku Amerindian dan tatok manjadi koloni Spanyol sampai Parang Spanyol–Amerika Serikat taun 1898, nan mahasiakan Amendemen Platt sabagai *de facto* dari wilayah palinduangan Amerika  Sarikek pado taun 1902. Sabagai sabuah republik rapuah, Kuba barusaho untuak mampakuek sistem demokrasi, tapi tajadi radikalisasi politik jo pasalisiahan sosial nan mamuncak dalam kadiktatoran Fulgencio Batista pado taun 1952. Karusuahan labiah lanjuik jo katidakstabilan manyababkan taguliangnyo Batista pado bulan Januari 1959 dek Gerakan 26 Juli, nan kudian mandirian pamarintahan di bawah kapamimpinan Fidel Castro. Sajak taun 1965, nagara ko alah diatua dek Partai Komunis Kuba. Sabuah gadai salamo Parang Dingin antaro Uni Soviet jo Amerika Serikat, parang nuklir hampia pacah salamo Krisis Rudal Kuba taun 1962.

Sacaro budayo, Kuba dianggap Amerika Latin. Nagara ko tadiri dari baragam etnis, budayo, jo adaik istiadaik nan dari asa nan beragam pulo, tamasuak aborigin Taíno jo masyarakaik Ciboney, periode panjang kolonialisme Spanyol, pangenalan budak Afrika, jo hubuangan arek jo Uni Soviet dalam Parang Dingin.

Kuba adolah Nagara satu-partai Marxisme–Leninisme, di mano paran Partai Komunis diabadikan dalam Konstitusi. Pangamaik independen manuduah pamarintah Kuba malakukan palanggaran hak asasi manusia, tamasuak pinjaro dan panyiksaan. Kuba adolah nagara maju jo ekonomi tarancano nan didominasi jo ekspor gulo, timbakau, kopi, jo tanago karajo santiang. Ado di paringkek tinggi di babarapo metrik kinerja nasional, tamasuak parawatan kasehatan jo pandidikan.

= Rujuakan =

= Pautan lua =

*  Situs resmi
*  Peta Kuba
*  Cuba.com 
*  Mi-Cuba.de.to
Gunuang Rasan

**Gunuang Rasan** (2039 m) adolah salah satu gunuang nan tadapek di Kabupaten Pesisir Selatan, Sumatera Barat. Di gunuang ko lah tampek asanyo mato aia dari salah satu sungai nan tapanjang di Indonesia, iyolah sungai Batanghari. Koordinat gunuang ko adolah 1°11'LS 100°45'BT.

## Caliak pulo
* Daftar gunuang di Sumatera

## Rujuakan
Gulai paku

**Gulai paku** adolah makanan nan cukuik tanamo di Sumatera Barat tarutamo di pasisia barat. Gulai iko babahan daun paku, jo santan, langkueh, lado kutu, asam kandih, dan kunyik. Gulai paku iko biasonyo dimakan jo katupek. Ketupek gulai paku adolah makanan asal daerah Pariaman.
Nasi aking

**Nasi aking** adolah makanan nan barasa dari siso-siso&nbsp;nasi nan indak tamakan nan dibarasiahkan jo dikariangkan jo angek&nbsp;matohari. Nasi aking biasonyo dijua sabagai makanan unggeh. Namun, kini masyarakaik&nbsp;pun mulai mangonsumsi nasi aking. Nasi aking bukanlah makanan nan layak dikonsumsi urang; bawarna coklat jo dipanuahi cindawan. Namun, masyarakaik&nbsp;kelas bawah manjadikannyo sabagai makanan pokok pangganti nasi dek indak mampu mambali bareh. Untuak manghilangkan baun, nasi aking talabiah dahulu dipisahkan dari kotoran, dicuci, dijamua, jo dibari kunyik&nbsp;untuak mangurangi raso asam dek cindawan.
Lapek bugih

**Lapek bugih** marupokan salah satu kue tradisional Minangkabau  nan tabuek dari tapuang katan nan dikukuih sarato babungkuih jo daun pisang. Daun pisang nan digunoan marupoan pucuak daun pisang. 

## Bantuak jo isi
Bantuaknyo baragam ado nan parsagi panjang, adopulo nan karucuik saroman piramida. Kok dipacik, taraso lakek jo agak lunak. Lapek bugih biasonyo barisi gulo saka atau dadak karambia nan alah dicampua jo gulo sarato kacang nan dibungkuih jo daun pisang nan alah didiang.

Lapek bugih babahan dasa tapuang katan hitam jo katan putiah, dapek juo diaduak ka duonyo. Kudian dicampua jo santan, garam, sarato vanili. Bagian isiannyo tabuek dari parutan karambia nan ditambah gulo pasia atau gulo anau. Lalu babungkuih jo daun pisang.

## Sijarah
Caritonyo lapek bugih barasa dari tanah Bugih, Makassar . Saurang palauik dari Bugih mambaoknyo ka Minang.

## Tradisi
Lapek bugih bukan hanyo sakadar makanan tradisional biaso, tapi ado aratinyo surang dalam ritual adaik jo budayo di Minangkabau. Salah satunyo iolah maantaan pabukoan, tradisi iko di buek untuak manjago silaturahmi antaro kaluarga laki jo kaluarga bini.

Tradisi maanta pabukoan dilakukan di bulan puaso, dimano minantu (kaluarga bini) maantaan pabukoan ka rumah mintuo (kaluarga laki). Lapek bugih sabagai palangkok makanan dalam tradisi maanta pabukoan. Di dalamnyo indak hanyo lapek bugih sajo tapi tapi bamacam-macam makanan khas Minangkabau.  pado bulan ramadhan.

## Rujuakan
Katupek

**Katupek** iyolah makanan urang daerah Asia Tenggara maritim nan tabuek dari bareh nan dibungkuih jo anyaman daun karambia mudo, atau kadang-kadang dari daun palma nan lain. Ketupek paliang banyak ditamui pado saat hari rayo Idul Fitri sampai 5 hari sasudahnyo ketiko umaik Islam merayoan barakhirnyo bulan puaso.

## Rujuakan

## Pautan lua
Dendeng balado

**Dendeng balado** adolah masakan khas Sumatera Barat nan tabuek dari dagiang jawi nan diirih tipih-tipih dan leba nan dikariangan alah tu bagoreng sampai masiak. Dagiang goreng ko lalu diagiah bumbu balado.

Lain lo jo **dendeng batokok**, bahannyo lai samo jo dendeng balado, bedanyo iolah bumbu baladonyo indak pakai lado sirah , tapi pakai lado ijau nan diirih kasa dan dagiang jawi nan alah diirih leba tu ditokok-tokok jo batu lado supayo dagiangnyo malunak.

## Caliak pulo

* Dendeng batokok
Anyang rawan

**Anyang rawan** iyolah makanan asli dari Subarang Padang, Kota Padang. Anyang sacaro bahaso bararti makanan matah nan dibumbui. Makanan iko tabuek dari putiak jo daun sampelo nan diabuih, dicampua karambia jo kapalo sarato tulang rawan jawi. Anyang iko kini alah langka, hanyo ciek kaluarga nan mambueknyo di Subarang Padang tu.

## Rujuakan
Lamang tapai

**Lamang tapai** iolah jinih makanan nan tabuek dari bareh katan nan dimasak jo santan nan mamakai batuang mudo sabagai tampek pamasaknyo. Rasonyo manih, gurih, jo agak angek saketek dek tapainyo. Lamang tapai tamasuak makanan tradisional nan barasa dari Sumatera Barat. Biasonyo lamang tapai banyak dibuek katiko hari rayo atau acara adaik. Namun ado pulo nan manjua lamang tapai untuak hidangan babuko puaso katiko bulan Ramadhan.

## Caro mambuek
Bahan utamonyo iolah bareh katan putiah, santan, daun pandan, jo garam. Bareh katan dibasuah barasiah-barasiah kamudian dimasuakan ka dalam rueh batuang mudo nan alah dialeh dalamnyo mamakai daun pisang. Salanjuiknyo masuakan santan ka barehnyo. Baka jo baro api. Paratian api supayo rueh bambu indak tabaka.

## Rujuakan
Madrasah Adabiyah

**Madrasah Adabiyah** (*Adabiyah School*) adolah sikola atau madrasah partamo di Minangkabau, ataupun di Indonesia, didirian dek Syeikh Abdullah Ahmad pado taun 1909 di Padang. Madrasah iko hiduik sampai taun 1914, kamudian diubah manjadi *HIS Adabiyah* di taun 1915, dan manjadi HIS partamo di Minangkabau nan mamasuakan palajaran agamo Islam dalam pangajaranno.

Sabananyo jauah sabalum Ki Hadjar Dewantara tajun di bidang pandidiakan dan mandirikan lembaga Taman Siswa, alah taseba di nusantara lembaga-lembaga Pendidikan Islam. Parmuloan abaik ka-20, madrasah-madrasah nan mamakai sistem bakelas mulai ado di Indonesia. Manuruik panalitian Mahmud Yunus, pandidiakan Islam nan partamo punyo kelas jo mamakai bangku, meja, jo papan tulih iyolah Madrasah Adabiyah (*Adabiyah School*).

## Referensi
Bahaso Persia

**Bahaso [[Persia]]** (nama lokal: **Farsi**, **Tajiki** atau **Dari**), adolah bahaso dari rumpun bahaso Indo-Eropa. Ditutuakan di Iran, Tajikistan, Afganistan, jo Uzbekistan. Jumlah panutua totalnyo sakitar 75 juta urang. Di Iran, panutua asali bahaso iko mancapai sakitar 60% panduduaknyo.

## Sijarah
Bahaso Persia tagolong anak cabang bahaso bahaso Indo-Arya. Para pakar bahaso jo sijarawan yakin baso pakambangan bahaso Persia malalui tahapan-tahapan sabagai barikuik:
* Persia Kuno
* Persia Tangah
* Persia Modern.

Bahaso ko tagolong bahaso tatuo. Usionyo dipakirokan labiah tuo daripado bahaso Sanskerta. Bahaso ko taruih bakambang, dan salapeh Islam masuak ka tanah Persia, kurang labiah 64 persen kosakata bahaso Persia alah tapangaruah dek kosakata bahaso Arab. Salain itu unsua-unsua bahaso Yunani, bahaso Aram, bahaso Inggirih, jo bahaso Parancih sarato saketek Turki, masuak pulo ka dalam bahaso iko.

## Cabang-cabang bahaso Persia
Bahaso Persia sabananyo tadiri dari baragam bahaso jo varian, nan tasebar dari Iran inggo Samananjuang Khumzari di Oman. Dialek jo varian itu antaro lain:
* Bahaso Dari nan ditutuakan di Afganistan, tamasuak Hazaragi.
* Tajik ditutuakan di Tajikistan, tapi mamakai Huruf Sirilik

Sadangkan di wilayah Iran surang antaro lain:
* Gilaki
* Talashi
* Luri
* Tat
* Persia Yahudi

## Sistem panulihan

Sabalun masuaknyo Islam, masyarakaik Persia mamakai duo versi huruf pado maso Pahlavi, yakni huruf nan dimodifikasi dari Bahaso Aram, dan versi ciek lai marupokan huruf asali satampek nan disabuik 'Dindapirak' atau dalam bahaso Persia Modern disabuik 'Din dabireh' (huruf suci).

Bahaso Persia modern mamakai huruf Arab jo tambahan ampek huruf untuak manulihan 'zh', 'ch', 'p', jo 'g'.

## Caliak pulo

* Bahaso Avesta
* Daftar kato serapan dari bahaso Persia dalam bahasa Indonesia
Pakistan

**Pakistan** ( atau ; ) (), sacaro rasmi banamo **Republik Islam Pakistan** () iolah sabuah nagara di Asia Selatan. Nagara iko mamiliki garih pantai sapanjang  jo Lauik Arab jo Taluak Oman di bagian selatan, babatehan jo nagara Afghanistan jo Iran di bagian barat, India di bagian timur, jo Cino di arah timur lauik. Tajikistan talatak badakekan sangaik jo Pakistan, namun dibateh dek daratan sampik nan disabuik Koridor Wakhan. Pakistan talatak sacaro strategis di antaro daerah-daerah pantiang di Asia Selatan, Asia Tangah, jo Timur Tangah.

## Rujuakan
Agamo Yahudi

**Agamo Yahudi** (**Yudaisme**) iolah agamo atau kapicayoan untuak orang/banso Yahudi (panduduak Israel ataupun urang Yahudi nan bamukim di lua nagari). Inti kapicayoan agamo Yahudi iolah adonyo Tuhan Nan Maha Aso (YHWH), pancipta dunia nan manyalamaikan bangso Yahudi dari parasaian di Mesir, manurunkan undang-undang Tuhan *([[Torah]])* kapado mareka, sarato mamiliah mareka sabagai cahayo kapado sadoalah manusia. Agamo Yahudi marupokan agamo monoteis nan bapacik kapado kapicayoan baso Tuhan itu ciek jo tungga, dan marupokan salah satu agamo dari kaluargo agamo samawi.

Kitab agamo Yahudi manulihan Tuhan alah mambuek pajanjian jo Abraham baso inyo, jo cucu-cicitnyo ka diagiah rahmaik apobilo mareka taruih bariman kapado Tuhan. Pajanjian ko kudian diulangi dek Ishak jo Yakub. Dek karano Ishak, jo Yakub manurunkan banso Yahudi, mako mareka mayakini baso marekalah banso nan tapiliah. Panganuik Yahudi dipiliah untuak malaksanokan tugas-tugas, sarato tanggung jawek khusus, sarupo mawujuikan masyarakaik nan adia, jo makmur, sarato bariman kapado Tuhan. Sabagai balasannyo, mareka ka manarimo cinto sarato palinduangan Tuhan. Tuhan kudian manganugerahkan mareka Sapuluah Parintah Allah malalui pamimpin mareka, Musa.

Sinagoga marupokan pusek masyarakaik sarato kaagamoan nan utamo dalam agamo Yahudi, sarato *[[Rabi]]* marupokan pamimpin sarato pakar dalam urusan-urusan kaagamoan.

## Rujuakan
Manombang

**Manombang** atau manambang adolah tradisi masyarakaik di Kampuang Subarang Aia, Nagari Balai Panjang, Kecamatan Sago Halaban, Kabupaten Limopuluah Koto. Manombang adolah mangabek atau manambang kabau nan ka didabiah. Duo hari sabalun didabiah, kabau tu alah dikabek dan ditutuik matonyo sainggo kabau manjadi indak tanang.

Manombang indak diadokan di sumbarang wakatu, tapi hanyo di wakatu ka masuak puaso. Uniknyo, sabalun didabiah, kabau tu diarak kaliliang kampuang labiah daulu. Kabau diagiah hiasan di tanduak jo di badannyo. Kabau nan alah panik karano matonyo lah ditungkuih sajak patang tu kamari mamburansang kutiko dibaok bajalan. Urang-urang nan manonton sapanjang jalan basorak-sorak mampagilo kabau. Samakin kabau manggilo, samakin sanang ati urang banyak, samakin meriah pulo acara manyambuik bulan puaso tu. Nan jaleh, manombang indak babahayo untuak urang banyak do karano ado dukun nan manjagonyo.

Biasonyo, manombang diadokan sanjo hari. Manombang salasai katiko ari mulai galok. Kabau nan ditambang dibaok baliak ka tambangannyo dek dukun kabau. Kabau didabiah bisuak paginyo. Biasonyo, mambali kabau nan didabiah tu dipokok-i dek urang-urang nan bapitih. Urang-urang tu disabuik sato sakaki atau sato saparampek kabau. Sasudah kabau didabiah, urang banyak buliah sato mambali. Sadonyo pitih hasia panjualan dagiang kabau tu dikumpuakan, alah tu dibagikan baliak ka urang barampek nan mamodali mambali kabau. Sarupo itulah badoncek manyiapkan dagiang ka dirandang untuak masuak puaso caro urang awak di Subarang Aia.
Dadiah

**Dadiah** marupoan susu kabau nan difermentasi sacaro alami di dalam buluah atau ruej batang batuang. Biasonyo, fermentasi nan tajadi balangsuang saindaknyo salamo sahari panuah. Pado umumnyo dadiah nan ka dijua di pasa iolah dadiah nan baumua duo hari. Dari sigi bahaso, kato dadiah sarupo jo dudh, bahaso dari etnis Sindhi (India dan Pakistan). Samantaro itu, tabiaik urang Parsia mamakan susu nan alah diparam samo bawang putiah jo mantimun, sarupo jo tabiaik urang Minangkabau maso dulu nan mamakan dadiah. 

Dadiah diparam di dalam batuang nan ditutuik jo daun pisang atau daun waru nan alah dilayuan di ateh api. Caro pamaraman dikarajoan dalam suhu ruangan hinggo tajadi gumpalan kiri-kiro 2 hinggo 3 hari. 

Dadiah biasonyo dimakan pas sarapan pagi, dicampua jo ampiang jo gulo merah. Dadiah buliah juo dimakan jo nasi sabagai samba.

Dari babarapo panalitian dikatahui bahwasanyo dadiah manganduang bakteri nan elok yaitunyo asam laktat (*Lactobacillus casei*) nan potensial sabagai probiotik. Asam laktat di dalam dadiah bagno dalam pambantuakan tekstur jo cito raso. Bakteri asam laktat sarato jo produk turunannyo dapek mancagah timbulnyo babagai panyakik sarupo mancagah enterik bakteri patogen, manurunan kadar kolesterol di dalam darah, mancagah kanker usus, anti mutagen, anti karsinogenik, jo maningkekan daya tahan tubuah. Salain tu, dadih sangaik baguno sabagai antivaginitis.

## Galeri

Berkas:Dadiah 1.jpg|Dadiah dari sampiang kiri
Berkas:Dadiah (2).jpg|Dadiah dari ateh
Berkas:Dadiah (3).jpg|Dadiah dari sampiang kanan


## Rujuakan
Hanyu Pinyin

**Hànyǔ Pīnyīn** (汉语拼音, arati harafiah: "bunyi basamo bahaso") atau nan acok dipasingkek manjadi **Pīnyīn** (拼音, arati harafiah: "panggabuangan bunyi") dalam bahaso Mandarin iolah sistem romanisasi (notasi fonetis jo aliah aksara ka aksara Latin) untuak bahaso Mandarin nan digunoan di Cino daratan, Taiwan, Malaysia, jo Singapura.

Hanyu Pinyin dikambangkan sajak taun 1950-an manuruik bantuak-bantuak romanisasi sabalunnyo. Hanyu Pinyin disatujui pamakaiannyo dek pamarintah Cino pado taun 1958 dan alah direvisi babarapo kali. Sistem ko manggantian sistem aliah aksara lamo sarupo Wade-Giles (1859; dimodifikasi pado 1912) dan Bopomofo.

Sajak wakatu tu, Hanyu Pinyin alah ditarimo sabagai sistem aliah aksara utamo untuak bahaso Mandarin di dunia. Pado taun 1982, Organisasi Internasional untuak Standardisasi (ISO) mangadopsi Hanyu Pinyin sabagai sabuah standar internasional romanisasi untuak bahaso Mandarin. Sistem ko diadopsi sabagai standar rasmi di Taiwan pado taun 2009 nan umumnyo disabuik sabagai Sistem Fonetis Baru.

## Rujuakan
Bahaso Mandarin

**Bahaso Mandarin**  (Tradisional: 北方話, Sadarano: 北方话, Hanyu Pinyin: *Běifānghuà*, harafiah: "bahaso Utara" atau 北方方言, Hanyu Pinyin: *Běifāng Fāngyán*, harafiah: "dialek Utara") iolah dialek Bahaso Cino nan ditutuakan di sapanjang utara jo barat daya Republik Rakyat Cino. Kato "Mandarin", dalam bahaso Inggirih (dan mungkin juo Indonesia), digunokan untuak manajamahkan babarapo istilah Cino nan babeda nan marujuak kapado kategori-kategori bahaso Cino lisan.

Dalam arati sampik, **Mandarin** bararati Putonghua 普通话 dan Guoyu 國語 nan marupokan duo bahaso standar nan hampia samo nan disandakan pado bahaso lisan *Beifanghua** (caliak di bawah). Putonghua iolah bahaso rasmi Cino dan Guoyu adolah bahaso rasmi Taiwan. Putonghua - nan biasonyo malah dipanggia Huayu - juo iolah salah satu dari ampek bahaso rasmi Singapura.

Dalam arati laweh, **Mandarin** bararati *Beifanghua* (sacaro harafiah bararti "bahaso Utara"), nan marupokan sabuah kategori nan laweh nan mancakup baragam jinih dialek nan dipakai sabagai bahaso lokal di sabagian gadang bagian utara jo barat daya Tiongkok, dan manjadi dasa bagi Putonghua dan Guoyu. *Beifanghua* mampunyoi labiah banyak panutua daripado bahaso apopun jo tadiri dari banyak jinih tamasuak versi-versi nan samo sakali indak dapek dimangarati.

Sarupoi ragam-ragam bahaso Cino lainnyo, ado banyak urang nan bapandapaik baso bahaso Mandarin tu marupokan samacam dialek, bukan bahaso.

## Rujuakan

* Dalam bahaso awak dibaco: Peifanghua
Putonghua

**Putonghua** (Hanzi: 普通話) iolah sabutan lain dari dialek Utaro bahaso Han nan kito tau sabagai bahaso Mandarin kini. **Putonghua** bararti harafiah **bahaso umum**, bararti bahaso nan dimangarati dek banyak urang. Hal iko dapek dimangarati dek karano dialek Utaro ditutuakan ampia 80% rakyaik Cino karano dialek iko dipakai sacaro laweh sabagai bahaso nasional jo bahaso rasmi pamarintahan Dinasti Ming jo Dinasti Qing.

Di lua Cino, Putonghua dikana jo namo Mandarin Standar, marupokan bahaso Cino lisan rasmi di Republik Rakyat Cino, Republik Cino, Malaysia, jo Singapura.

## Caliak pulo

* Bahaso Mandarin
Mamutiah durian

**Mamutiah durian** iyolah mangalupehan kulik batang pohon durian jiko ado masyarakaik nan punyo durian tacogok mamanjek atau maambiak buah durian sabalun durian itu masak di batangnyo. Mamutiah durian iko adolah salah satu bantuak hukuman moral karano dipandang indak punyo raso basamo. Biasonyo, durian nan alah dikalupehan kulik batang pohon duriannyo, baansua-ansua pohon durian tu mati.

Masyarakaik nan punyo batang durian buliah ma ambiak buah duriannyo dari pagi sampai patang, samantaro malamnyo, durian nan jatuah adolah punyo basamo.

## Referensi
Curito

**Curito** atau carito iyolah jinih sastra Minangkabau nan marupokan carito nan pendek. Isinyo barupo dongeng dan bahasonyo sarupo bahaso prosa biaso, indak bairama sarupo kaba.
Saluang

**Saluang** adolah alat musik tradisional asali Minangkabau, Sumatera Barat. Alat musik ambuih ko tabuek dari batuang tipih nan disabuik talang (*Schizostachyum brachycladum* *Kurz*).  Urang Minangkabau picayo basonyo bahan nan paliang rancak untuak mambuek saluang barasa dari talang untuak panjamua kain atau talang nan anyuik di sungai. Alat musik ko tamasuak golongan alat musik suliang, tapi labiah sederhana pambuatannyo, cukuik jo malubangi talang ampek buah. Panjang saluang kiro-kiro 40–60&nbsp;cm, jo diameter 3–4&nbsp;cm. Adopun kagunoan lain dari talang adolah subagai wadah untuak mambuek *lamang*, salah satu makanan tradisional Minangkabau. Untuak mambuek saluang ko kito harus manantuan bagian ateh jo bawahnyo talabiah daulu untuak manantuan pambuatan lubang, kalau saluang tabuek dari batuang, bagian ateh saluang iolah bagian bawah rueh batuang. Bagian ateh saluang dirauik untuak dibuek marunciang sakitar 45 derajat sasuai katebalan batuang. Untuak mambuek 4 lubang di alat musik tradisional saluang ko mulai dari ukuran 2/3 dari panjang batuang, nan diukua dari bagian ateh, dan untuak lubang kaduo dan sataruihnyo bajarak satangah lingkaran bambu. Supayo mangasiakan suaro nan rancak, lubang musti dibuet mambulek jo garih tangah 0,5&nbsp;cm.

## Rujuakan
Gogon

**Margono** alias **Gogon** () iolah aktor jo palawak Indonesia. Gogon tanamo di masyarakaik malalui grup lawak Srimulat sarato panampilannyo nan maninggian sumbua abuik.

## Kasus
Gogon ditangkok polisi pado taun 2007 dek tuduahan panyalahgunoan narkoba. Dalam kasus tasabuik Gogon dijarek Undang-undang Nomor 5  Taun 1997 Pasal 62 tantang panggunoan psikotropika jo ancaman hukuman limo taun jo dando Rp100 juta.

## Kamatian
Gogon maningga dunia di Kotabumi, Lampung pado pukua 05.00 WIB.

## Filmografi
* *[[Finding Srimulat]]* (2013)

## Rujuakan

## Pautan lua

* Berita
* Berita
* Berita
Lituania

**Lituania**, **Republik Lituania** (bahaso Lituania: *Lietuvos Respublika*, *Lietuva*) iolah sabuah nagara di Eropa bagian timur lauik. Lituania marupokan salah satu dari tigo Nagara Baltik nan dakek jo Lauik Baltik. Nagara ko babatehan jo Latvia di sabalah utara, Belarus di tenggara, Polandia di selatan, jo Oblast Kaliningrad miliak Rusia di barat daya.

## Caliak pulo
* Daftar nagara-nagara di dunia
* Tanjuang Curonian

## Rujuakan

## Pautan lua

*  Situs resmi 
*  Situs resmi pariwisata
Susu

**Susu** iolah cairan banutrisi bawarna putiah nan dihasiakan dek kelenjar susu mamalia, salah satunyo manusia. Susu iolah sumber gizi utamo untuak bayi sabalun inyo dapek mancerna makanan padek. Susu binatang (biasonyo jawi) bisa diolah pulo manjadi baragam produk sarupo mentega, yogurt, es krim, keju, susu kental manih, susu bubuak, dan lain-lainnyo untuak konsumsi manusia.

Kini, susu mampunyoi banyak fungsi jo manfaaik. Untuak umua produktif, susu dapek mambantu patumbuahannyo. Samantaro itu, untuak urang lanjuik usia, susu mambantu manopang tulang supayo indak rapuah. Susu sacaro alami manganduang nutrisi pantiang, sarupo bamacam-macam vitamin, protein, kalsium, magnesium, fosfor, jo zinc, pandapaik lain manambahan baso susu manganduang mineral jo lamak. Dek karano itu, satiok urang dianjurkan minum susu. Kini banyak susu nan dikameh dalam bantuak nan unik. Tujuannyo supayo urang katuju untuak mambali jo minum susu. Ado juo susu nan babantuak fermentasi sarupo dadiah.

## Jinih


## Rujuakan

## Pautan lua
*
Lukah Gilo

**Lukah Gilo** adolah marupokan kasenian tradisional urang Minangkabau nan tingga di Sumatera Barat. Kasenian iko sarupo jo jailangkung nan dikandalikan jo surang pawang. Istilah *lukah* baarati alaik panangkok ikan nan tabuek dari anyaman rotan, sarato kato *gilo*. Jadi lukah gilo adolah alaik panangkok ikan nan tabuek dari rotan nan bagarak kama-kama bantuak urang gilo.

## Sijarah
Kasenian tari lukah gilo muncua wakatu Rajo Adhityawarman manguasoi Pulau Sumatera. Wakatu itu, di upacaro ritual karajaan, rajo salalu manggunokan kakuatan-kakuatan animisme jo dinamisme. Ritual iko manjadi sabuah kasenian masyarakaik nan disukoi. Pado maso kaum Paderi bakuaso, kasenian iko sempat hilang, sabagian masyarakaik masih barusaho marawaik jo mangadoannyo.

Tari iko babeda talatak dari garakan lukah dek karano masuaknyo jin dalam lukah itu. Sasudah diagiah manto dek Kulipah. Salain itu, tari iko tambah rancak kalau ado panonton nan tasapo dek jin nan masuak ka lukah gilo. Lukah nan babantuak boneka manggarik lia ikuik musik tradisional Sumatera Barat. Babarapo urang mencubo mamacik jo manahan ukah tu, tapi inyo indak tahan alah tu ikuik manari. Lukah baru baranti jikok Kulipah manarik baliak mantonyo.

Tari lukah gilo ado babarapo syarat, manghidangan saji-sajian berupo makanan jo minuman, ramuan limau, bungo, darah ayam, kumayan, dan sabagainyo. Iko diparaluan dek Kulipah untuak mamanggia jin. Salamo pamainannyo, lukah gilo juo ka diiriangi musik jo nyanyian tradisional Minang.

## Referensi
Lamang

**Lamang** (bahaso Melayu: *lemang*; Jawi: **لمڠ**) adolah juadah dari bareh katan nan dimasak dalam sarueh buluah, nan sabalunnyo diguluang jo sahalai daun pisang. Guluangan daun pisang barisi bareh katan dicampua santan karambia ko kudian dimasuakan ka dalam sarueh buluah lalu dibaka sampai masak. Lamang labiah lamak dimakan angek-angek. Caro mangonsumsi lamang babeda-beda dari daerah ka daerah. Ado nan sanang manikmatinyo jo caro manih (ditambuah salai, sarikayo) atau jo caro asin (randang, talua, jo samba lainnyo), atau ado juo nan mamakannyo jo buah-buahan sarupo durian.

Lamang biasonyo dijadian makanan khusus parayoan di Nusantara. Dek urang Dayak lamang disajikan pado alek-alek adaiknyo. Baitu pulo dek urang Minangkabau, Melayu, jo Lampung, lamang biaso dimakan wakatu hari rayo Idul Fitri atau Idul Adha jo alek-alek adaik. Bahkan kota sarupo Tebing Tinggi lah tanamo jo julukan "Kota Lamang". Lamang juo marupokan makanan urang asali Negrito nan ado di Kelantan  jo suku Semai.

Lamang pun marupokan makanan khas legendaris masyarakaik Samarinda nan diproduksi jo dipadagangkan dek urang-urang Banjar di Jalan Pulau Sebatik, Samarinda.

## Caliak pulo

* Lamang tapai

## Rujuakan
Kerajinan Amai Setia

**Kerajinan Amai Setia** iyolah organisasi padusi nan patamo di Minangkabau. Organisasi iko tanamo sampai ka lua kampuang jo ka lua nagari. Dibuek pado taun 1911 di Kampuang Bukik Koto Gadang, organisasi ko panguruihnyo adolah Rohana Kudus sabagai Presiden, jo Hadisah sabagai komisaris.

Kerajinan Amai Setia samo jo Studiefonds Koto Gadang, samo-samo ikuik dalam usaho mambangun nagari. Indak sajo laki-laki nan bausaho, tapi padusi pun juo harus ikuik sato.

## Referensi
Bahaso Mentawai

**Bahaso Mentawai** iolah sabuah bahaso dari rumpun Austronesia nan dipatutuakan di Mentawai, lapeh pantai Sumatera Barat. Jumlah panutua bahaso iko sakitar 64.000 jiwa.

## Panutua
Bahaso Mentawai ditutuakan di Desa Monganpoula, Kecamatan Siberut Utara; Desa Maileppet, Kecamatan Siberut Selatan; dan Desa Sioban, Kecamatan Sipora, dan Desa Makalo, Kecamatan Pagai Selatan, Kabupaten Kepulauan Mentawai, Provinsi Sumatra Barat.

Bahaso Mentawai tadiri ateh tigo dialek, iyolah (1) dialek Siberut Utara, (2) dialek Siberut Selatan, jo (3) dialek Sipora Pagai. Dialek Siberut Utara ditutuakan di Desa Monganpoula, Kecamatan Siberut Utara. Dialek Siberut Selatan ditutuakan di Desa Maileppet, Kecamatan Siberut Selatan. Dialek Sipora Pagai ditutuakan di Desa Sioban, Kecamatan Sipora, jo Desa Makalo, Kecamatan Pagai Selatan. Dialek Sipora-Pagai marupokan dialek standar dek karano sebaran geografisnya paliang laweh dan paliang banyak jumlah panutuanyo sarato barado di pusek pamarintahan kabupaten.

Manuruik hasia paretongan dialektometri, persentase pabedaan katigo dialek tasabuik kiro-kiro 51%—69%. Isolek Mentawai marupokan sabuah bahaso jo persentase pabedaan kiro-kiro 81%—100% jikok dibandiangan jo bahaso Batak dan Minangkabau.

## Fonologi
Bahaso Mentawai mampunyoi panakanan dalam satiok kato. Panakanan umumnyo dilakukan pado suku kato sabalun suku kato tarakhia. Bahaso Mentawai mampunyoi 8 diftong, di antaronyo /ai/, /au/, /ei/, /eu/, /iu/, /oi/, /ou/, jo /ui/. Dibandiangkan jo bahaso lain, diftong /ei/ diucapkan sarupo *rain* dalam bahaso Inggirih*,* /eu/ sarupo *eufemisme* dalam bahaso Indonesia, /ou/ sarupo *low* dalam bahaso Inggirih, jo /ui/ sarupo *Badui* dalam bahaso Indonesia.

## Kosakata dasa
Kato ganti urang

* Awak = *aku*
* Sanak = *ekew*
* Kito = *sita*
* Kami = *kai*
* Inyo = *nia*

Kato tanyo

* Apo = *apa*
* Baa = *kipa*
* Siapo = *kasey*
* Dimano = *kaypa*
* Dek a = *angoy*, *apalulu*
* Bara = *piga*

## Contoh kalimaik
*Aku ay sene'.* Awak di siko

*Aku muloo' oynan sikuddu ka bagat pulokat galas nenda*. Awak minum aia nan di dalam galeh tu.

*Guru masigalay surat.* Guru mambuek surek

*Ina ay nia ka mone*. Amak di ladang

*Lalep nenda ay palinaki si Tanggra.* Rumah tu dibarasiahan dek si Tanggra.

## Rujuakan


## Pautan lua
*
Biluluak

**Biluluak **(atau **buah tap**) iyolah namo makanan babantuak lonjong jo bawarna putiah nan marupokan incek dari batang anau. Caro mambuek biluluak iko, biasonyo buah anau dibaka dulu, alah itu diambiak inceknyo untuak diabuih salamo babarapo jam. Incek buah anau nan alah diabuih itu lalu dirandam jo aia sada babarapo hari untuak difermentasikan.

## Kanduangan
Biluluak manganduang aia nan sangaik tinggi, sampai 93,8% dalam setiok 100 gram-nyo. Biluluak iko pun manganduang 0,69 gram protein, 4 gram karbohidrat, jo abu kiro-kiro sa-gram kamudian serat kasa 0,95 gram. Salain raso buahnyo nan malapeh hauih, makan biluluak dapek malancakan karajo saluran cerna manusia. Biluluak iko biasonyo banyak tadapek di bulan Ramadhan nan dijadikan bahan pambuek kolak jo  es buah.

Kanduangan karbohidrat biluluak dapek manganyangkan urang nan mamakannyo, salain itu dapek juo manurunkan salero makan untuak urang nan diet. Kamudian biluluak dapek jadi ubek nyeri dan manganduang kalsium sarupo tulang jawi. Kanduangan mineral sarupo protasium, iron, kalsium dapek menyagarkan tubuah dan mempalanca metabolisme tubuah.

## Gambar

Berkas:Aren pinna 080814 2160 K srna.jpg|Batang anau nan sadang babuah.
Berkas:Aren pinna 080814 2082 K srna.jpg|Buah nan mudo, dipanen sabagai bahan biluluak
Berkas:Aren pinna 080814 2079 K srna.jpg|Mangumpuan jo maabuih buah aenau di parak
Berkas:Aren pinna 080813 1975 K srna.jpg|Mangukuih buah anau
Berkas:Aren pinna 080813 1972 K srna.jpg|Mangupeh buah anau
Berkas:Aren pinna 080813 1988 K srna.jpg|Buah bab alah dikukuih jo dikupeh, nampak inceknyo (endosperma)
Berkas:Aren pinna 080813 1977 K srna.jpg|Manokok incek anau sampai picak sabalum dirandam jo aia untuak babarapo hari.


## Rujuakan